Leta 1976 je sodeloval na svojih drugih Poletnih olimpijskih igrah, ki jih tokrat gostil kanadski Montreal. Edina disciplina, v kateri je nastopil, je bil tek na 400 m z ovirami. Potem ko se je v kvalifikacijah s časom 50.77 zanesljivo prebil skozi, pa je v polfinalu kljub solidnemu času 50.09 izpadel, saj je zasedel šele 5. mesto v svoji skupini. Olimpijsko zlato je naposled osvojil 20-letni Američan Edwin Moses, Nalleta pa so po koncu tekmovanja po času postavili na 9. mesto v skupni olimpijski razvrstitvi. Leta 1978 se je Nallet udeležil še petega Evropskega prvenstva. V tedaj že njegovi paradni disciplini, teku na 400 m z ovirami, se je uvrstil v finale. Tam je odtekel čas 50.10, kar je zadostovalo za 6. mesto. Po sezoni 1979 je zaključil svojo atletsko kariero.